Document ID: 31999R2419

ΚΑΝΟΝΙΣΜΟΣ (ΕΚ) αριθ. 2419/1999 ΤΗΣ ΕΠΙΤΡΟΠΗΣ
της 12ης Νοεμβρίου 1999
για τη συμπλήρωση του παραρτήματος του κανονισμού (ΕΚ) αριθ. 2301/97 για την εγγραφή ορισμένων ονομασιών στο "Μητρώο βεβαιώσεων ιδιοτυπίας" που προβλέπεται στον κανονισμό (ΕΟΚ) αριθ. 2082/92 του Συμβουλίου περί των βεβαιώσεων ιδιοτυπίας των γεωργικών προϊόντων και των τροφίμων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2082/92 του Συμβουλίου, της 14ης Ιουλίου 1992, περί των βεβαιώσεων ιδιοτυπίας των γεωργικών προϊόντων και των τροφίμων(1), και ιδίως το άρθρο 9 παράγραφος 1,
Εκτιμώντας τα ακόλουθα:
(1) Σύμφωνα με το άρθρο 7 του κανονισμού (ΕΟΚ) αριθ. 2082/92, η Ισπανία έχει διαβιβάσει στην Επιτροπή αίτηση για να καταχωρηθεί μία ονομασία ως βεβαίωση ιδιοτυπίας.
(2) Οι ονομασίες που έχουν καταχωρηθεί δικαιούνται, ιδίως, της ενδείξεως "ειδικό παραδοσιακό προϊόν εγγυημένο", η οποία προορίζεται αποκλειστικά γι' αυτά.
(3) Διαβιβάστηκε ένσταση κατά την έννοια του άρθρου 8 του εν λόγω κανονισμού στην Επιτροπή μετά τη δημοσίευση στην Επίσημη Εφημερίδα των Ευρωπαϊκών Κοινοτήτων(2) της ονομασίας που εμφαίνεται στο παράρτημα του παρόντος κανονισμού, αλλά ανακλήθηκε στη συνέχεια μιας κατάλληλης διευκρίνισης· πράγματι, πρέπει να διευκρινισθεί ότι ο όρος "Serrano" θεωρείται ως ειδικός όρος που υπόκειται στο άρθρο 5 παράγραφος 1 πρώτη περίπτωση του κανονισμού (ΕΟΚ) αριθ. 2082/92, δηλαδή δεν επιδέχεται μετάφρασης· ο όρος πρέπει να χρησιμοποιείται, κατά συνέπεια, ως έχει· επιπλέον, ο όρος "Serrano" έχει καταχωρηθεί με την επιφύλαξη της χρησιμοποίησης του όρου "ορεινής περιοχής"· οι όροι αυτοί δεν έρχονται σε αντίθεση.
(4) Κατά συνέπεια, η ονομασία που περιλαμβάνεται στο παράρτημα δύναται να εγγραφεί στο "Μητρώο βεβαιώσεων ιδιοτυπίας" και κατά συνέπεια να τύχει προστασίας σε κοινοτικό επίπεδο δυνάμει του άρθρου 13 παράγραφος 2 του κανονισμού (ΕΟΚ) αριθ. 2082/92 ως "ειδικό παραδοσιακό προϊόν εγγυημένο"· τούτο συνεπάγεται τη χρησιμοποίηση της ονομασίας αυτής μόνο στην περίπτωση που ακολουθείται η συγγραφή υποχρεώσεων· ωστόσο, για να καταστεί δυνατή η εξάντληση των αποθεμάτων του προϊόντος που δεν αντιστοιχεί στη συγγραφή υποχρεώσεων, θεωρείται σκόπιμη μία μεταβατική περίοδος τριών μηνών.
(5) Το παράρτημα του παρόντος κανονισμού συμπληρώνει το παράρτημα του κανονισμού (ΕΚ) αριθ. 2301/97 της Επιτροπής(3), όπως τροποποιήθηκε τελευταία από τον κανονισμό (ΕΚ) αριθ. 2527/98(4),
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΚ) αριθ. 2301/97 συμπληρώνεται με την ονομασία που εμφαίνεται το παράρτημα του παρόντος κανονισμού και εγγράφεται στο "Μητρώο βεβαιώσεων ιδιοτυπίας", όπως προβλέπεται στο άρθρο 9 παράγραφος 1 του κανονισμού (ΕΟΚ) αριθ. 2082/92.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Μαρτίου 2000.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 12 Νοεμβρίου 1999.

Labels: 3
17
6